Iktatószám: I/7/1/2014.

Az EURÓPAI TÁMOGATÁSOKAT AUDITÁLÓ FŐIGAZGATÓSÁG

pályázatot hirdet

műszaki végzettségű auditor munkakör betöltésére

**Pályázat megjelenése:** 2014. január 20.

**Pályázat benyújtásának határideje:** 2014. január 30.

**Az ellenőr feladata:**

* Részt vesz az európai uniós támogatások auditálásával kapcsolatos ellenőrzési programok kidolgozásában.
* Elvégzi az ellenőrzési programban meghatározott feladatokat.
* Helyszíni ellenőrzést végez Magyarország teljes területén.
* Az ellenőrzések során feltárja a konkrét folyamatokat és az azokban észlelt hibákat, hiányosságokat, valamint intézkedést kezdeményez azok kiküszöbölésére, illetve pótlására.
* Ellenőrzi a projektek fizikai megvalósulását.
* Munkalapot és ellenőrzési listát készít az ellenőrzéssel kapcsolatos megállapításairól.
* Közreműködik az ellenőrzési jelentés elkészítésében.
* Részt vesz az ellenőrzési jelentésre beérkezett észrevételek véleményezésében, megválaszolásának előkészítésében.
* Az ellenőrzött szervezetek beszámolói alapján nyomon követi az intézkedések teljesítését.

**Pályázati feltételek:**

* magyar állampolgárság, cselekvőképesség, büntetlen előélet,
* legalább BSc vagy azzal egyenértékű felsőfokú műszaki, vagy természettudományos végzettség
* felhasználói szintű MS Office ismeret (irodai alkalmazások).

**A pályázat elbírálásánál előnyt jelent:**

* okleveles mérnöki végzettség
* környezetvédelmi, vízgazdálkodási vagyközlekedési szakirány
* környezetvédelmi/ vízgazdálkodási/ közlekedési/ műszaki /jogi/ pénzügyi posztgraduális képzésben való részvétel
* ellenőrzési területen szerzett tapasztalat
* európai uniós támogatások terén (tervezésben, lebonyolításban, projektmenedzsmentben) szerzett tapasztalat
* hulladékgazdálkodási, szennyvíztisztítási, csatornázási, vízellátási, vízgazdálkodási, mély- és magasépítési, közúti és kötöttpályás közlekedési területek valamelyikén szerzett beruházói és/vagy kivitelezői gyakorlat
* műszaki ellenőri és/vagy műszaki szakértői jogosultság
* angol nyelv legalább középfokú ismerete.

**Elvárt kompetenciák:**

* kooperatív, alkalmazkodó, nyitott személyiség (önálló munkára is képes csapatjátékos)
* magas stressz tűrő képesség
* terhelhetőség, nagy munkabírás
* lényeglátás, precizitás

**A pályázat részeként benyújtandó iratok, igazolások:**

* motivációs levél
* fényképes szakmai önéletrajz (Az önéletrajzban pontosan kérjük feltüntetni a diploma megszerzésének dátumát, valamint az intézmény nevét.)
* nyilatkozat arról, hogy a pályázati anyagot az eljárásban részt vevők megismerhetik.

**A pályázat benyújtásának módja:**

Postai úton, a pályázatnak az Európai Támogatásokat Auditáló Főigazgatóság levelezési címére történő megküldésével (1054 Budapest, Kálmán Imre utca 2.) Kérjük a borítékon feltüntetni a munkakör megnevezését: műszaki végzettségű auditor

vagy

Elektronikus úton –– margit.beke.gyorfine@eutaf.gov.hu e-mail címre – kérjük megküldeni a dokumentumok beszkennelt változatát. Az e-mail tárgyában **kérjük** továbbá **feltüntetni** a megpályázott munkakör megnevezését: műszaki végzettségű **auditor**.

**Tájékoztatjuk a tisztelt pályázókat, hogy:**

* A munkakör betöltéséhez nemzetbiztonsági ellenőrzés lefolytatása szükséges.
* **Felvétel esetén** 3 hónapnál nem régebbi erkölcsi bizonyítvány leadása kötelező.
* A besorolás, az illetmény, valamint az egyéb juttatások megállapítása, a közszolgálati tisztviselőkről szóló 2011. évi CXCIX. törvény (Kttv.), valamint egyéb vonatkozó jogszabályok és belső utasítások alapján történik.
* Az Európai Támogatásokat Auditáló Főigazgatóság jelen pályázatban meghirdetett munkakörre **határozott idejű kormányzati szolgálati jogviszonyt** létesít. A Kttv. alapján legalább 3-6 hónap próbaidő kikötése kötelező.

**Az állás betölthető:** 2014. március 3.

**A munkavégzés helye:** Az Európai Támogatásokat Auditáló Főigazgatóság székhelye, telephelye (1054 Budapest, Kálmán Imre utca 2.)

**A pályázat elbírálásának rendje:**

A bizalmasan kezelt pályázatok legkésőbb a Kttv-ben meghatározott határidőig kerülnek elbírálásra. A kiválasztott pályázók tesztíráson és interjún vesznek részt.

A pályázat eredményéről a pályázók elektronikusan, elektronikus elérhetőség hiányában postai úton kerülnek kiértesítésre.

Az eredetiben benyújtott pályázati anyagok az elbírálási határidő lejártát követő 5 munkanapon belül átvehetőek, ezt követően a pályázatok megsemmisítésre kerülnek.

Felhívjuk a tisztelt pályázók figyelmét, hogy a határidőn túl beérkezett pályázatokat nem áll módunkban figyelembe venni. A benyújtott pályázatokat csak abban az esetben tekintjük érvényesnek, és kerülnek elbírálásra, amennyiben valamennyi – jelen pályázati felhívásban feltüntetett – formai és tartalmi követelménynek megfelelnek.

A pályázattal kapcsolatban érdeklődni lehet a 795-2270-es vagy a 795-2219-es telefonszámon.

Jelen pályázati felhívás a Nemzetgazdasági Minisztérium honlapján (www.kormany.hu/Nemzetgazdasági Minisztérium honlapja) került hivatalosan közzétételre.

A pályázati felhívás megtalálható ezen kívül a Nemzeti Közigazgatási Intézet honlapján is (www.kozigallas.gov.hu).

Amennyiben a pályázati felhívások szövegében eltérés található, a Nemzeti Közigazgatási Intézet honlapján közzétett pályázati kiírás szövegét kell irányadónak tekinteni.